-Գիտեք, այն ժամանակ սոված, հագուստ ու կոշիկ չունեցող երեխաների հետ էի աշխատում, բայց նրանք մեծ պատրաստակամությամբ, մեծ սիրով էին ընդգրկվում երգչախմբում: Իսկ այսօր նման խնդիրներ չկան բացարձակապես. երեխաները խնամված են, կոկիկ հագնված, ապահովված են ամեն ինչով: Բայց դժվարությամբ են գալիս երգչախմբում երգելու: Կարծում եմ, խնդիրը նրանում է, որ գրեթե ցանկացած երեխա ունի ժամանակակից հեռախոս, համացանցի մուտք ունի, մեծ տեղեկատվական հոսքը հասանելի է: Անշուշտ, դա խանգարում է նրանց ներաշխարհը, արժեհամակարգը ճիշտ ձևավորվելուն: Բայց դա միայն Շուշիում ապրող երեխաների խնդիրը չէ: Խնդիրը կա և՜ Լիբանանում, և՜ Երևանում, և՜ ամենուրեք: Շատ դժվար է երեխաներին այսօր համախմբել երգչախմբային արվեստի շուրջ…